

**המכללה לביטחון לאומי**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
תיק: מבל  
סימוכין: דס 087  
כ"ג בחשון תש"פ  
21 בנובמבר 2019

**תאריך:**

**סגל מב"ל**

**מפקד המכללות**

**הנדון: סיכום התייחסות משתתפים לעונה הגלובאלית**

1. ביום חמישי, ה-21 בנובמבר 2019 התקיים סיכום העונה הגלובאלית למשתתפי המב"ל בהובלת המד"רית, להלן סיכום עיקרי ההתייחסויות שהועלו על ידי המשתתפים:
   1. **אופיר ליויוס -**
      * 1. "נהיינו לעם". מרגיש שהתקופה המשותפת עיצבה את המשתתפים כקבוצה. יש רוח חיובית ואנרגיה טובה מאד.
        2. סבור שבכל מקום בו המשתתפים לימדו, היה בכך לימוד אפקטיבי יותר מאשר מקומות בהם מישהו אחר לימד. מציע להגביר את השימוש במשתתפים כמלמדים ולבחור בקפידה את המקומות בהם בוחרים בנתיב אחר.
        3. סך הכל האיזון בין המליאה לצוות הוא איזון טוב. סבור שניתן לבנות גם קבוצות אחרות קטנות יותר שמתקבצות ומתפרקות על פי הצורך.
        4. מתקשה לראות את העונה כגלובאלית ללא מרצים/חוקרים גלובאליים. מבין את הקושי בלאתר מרצים שיוצאים מנקודת המבט הישראלית, אולם זה הכרח.
        5. היתה ציפייה לטלטול נקודות השקפה. הקורס של דורון נבות לא עשה זאת מספיק, ובהקשר זה הקורס היה אכזבה.
   2. **אודי שילה -** 
      * 1. היה נכון להעביר שיעורי מבואות לחלק מהנושאים שנלמדו בעונה זו. למשל בתחום הכלכלי, נלמדו סוגיות חשובות מבלי שניתן הרקע המתאים לכך. נדרש ישור קו בעולמות נוספים כגון משפט וחוץ.
        2. הקורס של דורון נבות פספס את מטרתו ולא פיתח אצל המשתתפים כלים לחשיבה ביקורתית. מוצע בהקשר זה לעשות חשיבה בנוגע למיקומה של האקדמיה במב"ל ולבחון האם היא אינה מסיטה את הלימודים לאזורים לא נכונים עבור המשתתפים. יתכן שעדיף מב"ל ללא התואר השני.

* 1. **עמיחי לוין -** 
     + 1. מצטרף לתחושות לפיהם נוצרה חברותא טובה מאד במב"ל. מיקום הסיור לאירופה בשלב מוקדם בשנת הלימודים סייעו לגיבוש ולאוירה הטובה.
       2. העונה הגלובאלית הועברה כולה מנקודת מבט ישראלית וזו החמצה גדולה.
       3. הסקירות הקצרות של המשתתפים הבינלאומיים בקורס של ענת שטרן תרמו מאד והגביהו אותנו לראייה גלובאלית.
       4. רצוי להעביר את העונה הגלובאלית בשפה האנגלית, חשוב ללמוד לשמוע את האחר גם בשפתו.
       5. מתכונת הצוותים הקטנים היא מתכונת טובה. רצוי לפצל גם את הצוותים לצוותים קטנים יותר כפי שנעשה בקבוצת יוון בסיור לאירופה.
       6. מצטרף גם כן לנושא של לימוד באמצעות המשתתפים כמתודה מובילה.
       7. נדרש עוד זמן לעיבוד ודיון.
  2. **עמית ימין -**
     + 1. הצוות הוא קבוצת הלמידה המשמעותית, קשה מאד לקיים דיון של ממש במליאה.
       2. נכון יהיה לשלב תרגילונים בקורסים השונים.
       3. מתודת הקפה קריאה טובה, אך רוב חומרי הקריאה לא היו רלוונטיים לשיעור.
       4. הקורס של דורון נבות הצליח לעורר חשיבה ביקורתית, ופיתח כלי חשיבה. כדאי לשלב בו גם תרגילונים.
       5. שאלה גדולה היא מה גלובאלי בעונה הגלובאלית? רצוי להעמיק בה. הוצגה זווית מערבית ודוגמאות מערביות.
  3. **Michel Smith -** 
     + 1. רצוי להשתמש במשתתפים הבינלאומיים במהלך העונה הגלובאלית, יש להם הרבה מה לתרום. הם תרמו בעיקר באמצעות שיחות צד, רצוי להכניס אותם גם לתוך התכנית.
       2. הקורס של דימה אדמסקי היה קורס מצוין, ונתן תשתית טובה ללימודי האסטרטגיה וגם כיווני חשיבה אסטרטגיים וגלובאליים.
       3. הקורס של דורון נבות היה מעט קשה להבנה ולא ברור לאן הוא רצה להביא אותנו בקורס זה.
       4. סמינר אירופה, על כל המתודות הלימוד שבו, היה מצוין ופורה וקשר בין הדברים שנלמדו.
  4. **Nitin Kapoor -**
     + 1. מרגיש שזה נסיעה בכיוון אחד, הרבה מרצים מגיעים ומדברים ומדברים, אך לא באמת מאפשרים דיון ושאלות. חלק מהלימוד במב"ל הוא גם באמצעות השאלות של החברים. חשוב מאד לחייב את זה, ואולי אף ליצור הפסקה מתודולוגית בין ההרצאה לדיון (להקדיש לפחות 25 דקות לשאלות).
       2. בעונה גלובאלית רצוי לשמוע פרספקטיבות אחרות ובינלאומיות ולא רק נקודות מבט ישראליות.
       3. רצוי מאד להעביר את העונה הגלובאלית בשפה האנגלית.
  5. **עידו מזרחי -**
     + 1. רמה גבוהה מאד של המשתתפים ושל רוב הדמויות שפגשנו.
       2. גבולות מאד פתוחים וניתן לדבר על הכל.
       3. מסכים מאד שהעונה הגלובאלית צריכה להילמד באנגלית. זה גם יחייב את המשתתפים שמגיעים למב"ל להיערך לכך.
       4. למד מאד על הכישורים הדיפלומטיים הנדרשים לבכיר, במיוחד באמצעות הסיור באירופה, ובמיוחד ממה שהצוות מקבל מהמדריך שהוא גם דיפלומט מנוסה – אמיר מימון.
  6. **סימה שפיצר -**
     + 1. הקורס של דימה אדמסקי היה קורס מצוין והכניס טוב לעולם האסטרטגי. יש יתרון גדול בקורס מרוכז בשבוע אחד, זה מאד מסייע לרצף הלמידה ולמתודולגיה סדורה.
       2. הקורס של דורון נבות מעט מפוזר יותר, נמשך על פני פרק זמן ארוך יותר, וחומרי הקריאה לא היו תמיד רלוונטיים לחומר הנלמד.
       3. מציעה להפיק חוברות קריאה המרכזות את כל חומרי הקריאה עבור כל הקורסים.
  7. **שלומי בן מוחה -** 
     + 1. צריך להשתפר במתודות הלמידה במב"ל, פחות מאמרים לקריאה ויותר פודקאסטים.
       2. רצוי שלא לתת חומרי קריאה שאין להם התייחסות בכיתה.
       3. תודה גדולה לכל סגל המב"ל, ולכל הסגל התומך על כל הסיוע, העזרה והרצון הטוב שהופך את כל השנה הזאת לחוויה מעצימה.
  8. **עידן כץ** (הועבר בנפרד למד"רית) **–** 
     + 1. מציע להעביר קורס בשיטות מחקר וחיפושים במאגרי מידע אקדמאים וכן לתת גישה עצמאית למאגרים אלה.

1. לידיעתכם.
2. בברכה,

סא"ל**, מתן אור**

ר' ענף הדרכה